A4-0119/94

Πρόταση απόφασης του Συμβουλίου σχετικά με πολυετές πρόγραμμα εργασίας (1994-96) κοινοτικών δράσεων υπέρ των συνεταιρισμών, των ταμείων αλληλασφάλισης, των ενώσεων και των ιδρυμάτων στην Κοινότητα (CΟΜ(93)0650 - C3-0112/94 - 94/0028 (CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Άρθρο 1, εδάφιο 1α (νέο)

>Κείμενο μετά την ψηφοφορία στο ΕΚ>

Ως ένωση νοείται κάθε μη κερδοσκοπική ένωση που παρέχει προϊόντα ή υπηρεσίες στο κοινό έναντι καθορισμένης τιμολόγησης όποια και να είναι η σχέση μεταξύ της τιμής αυτής και του κόστους, είτε η τιμή αυτή καταβάλλεται από τον δικαιούχο είτε από τρίτο οργανισμό.

(Τροπολογία 14)

Άρθρο 2, πρώτο εδάφιο

>Αρχικό κείμενο>

Τα μέτρα του προγράμματος αυτού θα επιτρέψουν στους παράγοντες του τομέα μια πιο εύκολη πρόσβαση στους κοινοτικούς πόρους.

>Κείμενο μετά την ψηφοφορία στο ΕΚ>

Τα μέτρα του προγράμματος αυτού θα επιτρέψουν σε όλες τις επιχειρήσεις και οργανισμούς υπό μορφή συνεταιρισμών, ταμείων αλληλασφάλισης και ενώσεων μια πιο εύκολη πρόσβαση στους κοινοτικούς πόρους.

(Τροπολογία 2)

Άρθρο 2, δεύτερο εδάφιο, σημείο Ι, στοιχείο Α, πρώτη παύλα

>Αρχικό κείμενο>

- τη διενέργεια μελετών σχετικά με την ανάπτυξη του τομέα στην Κοινότητα.

>Κείμενο μετά την ψηφοφορία στο ΕΚ>

- τη διενέργεια μελετών σχετικά με την ανάπτυξη του τομέα στην Κοινότητα, και ιδιαίτερα ιδρύοντας παρατηρητήριο ανάλογο με εκείνο που συστάθηκε για τις ΜΜΕ, προκειμένου να παρακολουθεί την αποδοτικότητα και τη λειτουργία του τομέα εντός της ενιαίας αγοράς[semigr ]

(Τροπολογία 3)

Άρθρο 2, δεύτερο εδάφιο, σημείο Ι, στοιχείο Α, τρίτη παύλα

>Αρχικό κείμενο>

- τη διοργάνωση διαβουλεύσεων[semigr ]

>Κείμενο μετά την ψηφοφορία στο ΕΚ>

- τη σύσταση συμβουλευτικής επιτροπής μέσω της οποίας θα συγκεκριμενοποιούνται επίσημα οι σχέσεις του τομέα με την Επιτροπή[semigr ]

(Τροπολογίες 4 και 13)

Άρθρο 2, δεύτερο εδάφιο, σημείο Ι, στοιχείο Β, πρώτη παύλα

>Αρχικό κείμενο>

- ενίσχυση των δυνατοτήτων διεθνικών συνεργασιών, ιδίως μεταξύ των ΜΜΕ των συνεταιρισμών, των ταμείων αλληλασφάλισης και των ενώσεων, για την αναζήτηση νέων δραστηριοτήτων εκ μέρους των συνεργαζομένων εταίρων,

>Κείμενο μετά την ψηφοφορία στο ΕΚ>

- ενίσχυση των δυνατοτήτων διεθνικών συνεργασιών, ιδίως μεταξύ των μικρότερων συνεταιρισμών, των ταμείων αλληλασφάλισης και των ενώσεων, για την αναζήτηση νέων δραστηριοτήτων εκ μέρους των συνεργαζομένων εταίρων, με την επιφύλαξη ωστόσο των αποτελεσμάτων της εγκρίσεως των προτάσεων Κανονισμού του Συμβουλίου και του Ευρωπαϊκού Κοινοβουλίου περί καθιερώσεως αντιστοίχως καταστατικού ευρωπαϊκής ενώσεως, ευρωπαϊκής συνεταιριστικής εταιρείας και ευρωπαϊκού ταμείου αλληλασφάλισης,

(Τροπολογία 5)

Άρθρο 2, δεύτερο εδάφιο, σημείο Ι, στοιχείο Β, παύλες 4α) και 4β) (νέες)

>Κείμενο μετά την ψηφοφορία στο ΕΚ>

- δημιουργία ευνοϊκών προϋποθέσεων και αξιολόγηση των συνεπειών των κοινοτικών πολιτικών,

- ενίσχυση, συντονισμός και συμπλήρωση των κρατών μελών και των φορέων τους στον τομέα της αμοιβαίας αρωγής και της «κοινωνικής οικονομίας» για την ανάπτυξη νέων μορφών απασχόλησης και/ή νέων υπηρεσιών[semigr ]

(Τροπολογία 6)

Άρθρο 3, παράγραφος 2, δεύτερη παύλα

>Αρχικό κείμενο>

- τον καθορισμό του περιεχομένου, του χρονοδιαγράμματος και της χρηματοδοτικής συνδρομής για τις ενέργειες και τις προσκλήσεις υποβολής προτάσεων.

>Κείμενο μετά την ψηφοφορία στο ΕΚ>

- τον καθορισμό του περιεχομένου και του χρονοδιαγράμματος για τις ενέργειες και τις προσκλήσεις υποβολής προτάσεων.

(Τροπολογία 7)

Άρθρο 4

>Αρχικό κείμενο>

Συγκροτείται επιτροπή απαρτιζόμενη από αντιπροσώπους των κρατών μελών, της οποίας προεδρεύει ο αντιπρόσωπος της Επιτροπής των ΕΚ και η οποία θα επικουρεί την Επιτροπή.

>Κείμενο μετά την ψηφοφορία στο ΕΚ>

Η Επιτροπή επικουρείται από συμβουλευτική επιτροπή που αποτελείται από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής.

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο με βάση πρόταση της Επιτροπής. Κατά την ψηφοφορία στο πλαίσιο της επιτροπής, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, και, εάν χρειασθεί, με σχετική ψηφοφορία.

Η γνώμη εγγράφεται στα πρακτικά. Εξάλλου, κάθε κράτος μέλος έχει δικαίωμα να ζητήσει να περιληφθεί η θέση του στα εν λόγω πρακτικά.

Η Επιτροπή λαμβάνει σοβαρότατα υπόψη τη γνώμη που διατύπωσε η επιτροπή. Ενημερώνει την επιτροπή για τον τρόπο με τον οποία έλαβε υπόψη την εν λόγω γνώμη.

>Αρχικό κείμενο>

Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διετύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή αναβάλλει την εφαρμογή των μέτρων που αποφάσισε για διάστημα δύο μηνών από την ημερομηνία της ανακοίνωσης.

>Αρχικό κείμενο>

Το Συμβούλιο μπορεί, με ειδική πλειοψηφία, να λάβει διαφορετική απόφαση εντός της προθεσμίας που προβλέπεται στην προηγούμενη παράγραφο.

(Τροπολογία 8)

Άρθρο 6, παράγραφος 2

>Αρχικό κείμενο>

2. Η αρμόδια για τον προϋπολογισμό αρχή καθορίζει τις πιστώσεις που διατίθενται για κάθε οικονομικό έτος, λαμβάνοντας υπόψη τις αρχές ορθής διαχείρισης που αναφέρονται στο άρθρο 2 του δημοσιονομικού κανονισμού ο οποίος ισχύει για το γενικό προϋπολογισμό των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

2. Η αρμόδια για τον προϋπολογισμό αρχή καθορίζει τις πιστώσεις που διατίθενται για κάθε οικονομικό έτος, λαμβάνοντας υπόψη τις αρχές ορθής διαχείρισης που αναφέρονται στο άρθρο 2 του δημοσιονομικού κανονισμού ο οποίος ισχύει για το γενικό προϋπολογισμό των Ευρωπαϊκών Κοινοτήτων, και βάσει των πληροφοριών που παρέχονται από το ενημερωμένο δημοσιονομικό δελτίο.

(Τροπολογία 9)

Παράρτημα, τμήμα ΙΙ, έκτο εδάφιο, σημείο Ι, στοιχείο Β,

παύλες 4 α), β), γ) και δ) (νέες)

>Κείμενο μετά την ψηφοφορία στο ΕΚ>

- δημιουργία ευνοϊκών προϋποθέσεων και αξιολόγηση των συνεπειών των κοινοτικών πολιτικών,

- δημιουργία καλύτερων δυνατοτήτων για τις γυναίκες εργοδότες,

- παροχή στις μικρές επιχειρήσεις και ενώσεις δυνατοτήτων προώθησης της απασχόλησης μέσω της πρόσληψης επιδοτουμένων από το κράτος ατόμων.

- ενίσχυση, συντονισμός και συμπλήρωση των κρατών μελών και των φορέων τους στον τομέα της αμοιβαίας αρωγής και της «κοινωνικής οικονομίας» για την ανάπτυξη νέων μορφών απασχόλησης και/ή νέων υπηρεσιών[semigr ]

Ψήφισμα νομοθετικού περιεχομένου που εμπερικλείει τη γνώμη του Κοινοβουλίου επί της πρότασης για απόφαση του Συμβουλίου σχετικά με πολυετές πρόγραμμα εργασίας (1994-96) υπέρ των συνεταιρισμών, των ταμείων αλληλασφάλισης, των ενώσεων και των ιδρυμάτων στην Κοινότητα (CΟΜ(93)0650 - C3-0112/94 - 94/0028 (CNS)).

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(93)0650 - 94/0028 (CNS)) (( ΕΕ C 087 της 24.03.1994, σ. 6)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C3-0112/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Προϋπολογισμών, της Επιτροπής Κοινωνικών Υποθέσεων και Απασχόλησης και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0119/94),

1. εγκρίνει την πρόταση της Επιτροπής υπό την επιφύλαξη των τροπολογιών του Κοινοβουλίου[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να το ενημερώσει σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.